Gmejnska rada lisćinu naprawow wobzamknyła
Łaz (AK/SN). Wjacore komunalne puće chce gmejna Łaz lětsa sporjedźeć a ponowić, kaž je gmejnska rada wutoru wobzamknyła. Móžno je to z pawšalnym spěchowanjom sakskeho ministerstwa za hospodarstwo a dźěło za dróho- a mostytwar. Za to liča z něhdźe 180 000 eurami spěchowanskich srědkow. Runje telko běchu hižo loni dóstali. To wučinja 90 procentow cyłkownych wudawkow. Dźesać procentow dyrbi komuna sama zwjesć, štož je něhdźe 20 000 eurow. Tale suma je w lětušim hospodarskim planje Łazowskeje gmejny zaručena.
bos_Latn szl_Latn